Bromansa
<s>Bromansa je bliska neseksualna veza između dva ili više muškaraca, kao oblik homosocijalne intimnosti.</s>

<s>Poreklo imena 
Bromansa je kombinacija reči bro (brat) i romansa.</s><s>Dejv Karni je stvorio izraz u skejterskom magazinu Veliki brat 1990, govoreći o vezi koja se razvija između skejtera koji provode mnogo vremena zajedno.</s>

<s>Karakteristike 
Savremene okolnosti bromansu odvajaju od uobičajenih homosocijalnih ponašanja i istorijskih romantičnih prijateljstava.</s><s>Aristotelovo klasično objašnjenje prijateljstva se često uzima kao prototip bromanse.</s><s>Oko 300. pre n. e. napisao je: Pravi prijatelji su oni koji svojim prijateljima žele dobro, zato što jedan voli drugog zbog onoga što jeste, a ne zbog neke iste karakteristike.</s><s>Postoji mnogo primera poznatih jakih muških prijateljstava kroz istoriju Zapada, štaviše, takve su veze bile veoma česte.</s><s>U 19. veku, frojdizam i pojava vidljive homoseksualnosti govorili su heteroseksualnim muškarcima da izbegavaju iskazivanje intenzivne ljubavi.</s>

<s>Istraživanja prijateljstava i muškosti pokazala su da su poslednje generacije muškaraca koji su podignuti od majki feministkinja, 1970-ih, emocionalno otvorenije i izražajnije.</s><s>Takođe se manje brinu da će ih proglasiti za homoseksualce, pa su otvoreniji pri istraživanju dubljih veza sa drugim muškarcima.</s><s>Istraživanje obavljeno u SAD sugeriše da je trend tradicionalnog pogleda na muškost jači kod muškaraca anglo-saksonskog porekla, slabiji kod onih afričkog porekla, dok je kod hispanoamerikanaca na polovini.</s><s>Takođe je otkriveno da muškarci koji strogo odobravaju tradicionalni pogled na muškost skloniji aleksitimiji (teškoći da razumeju i identifikuju osećaje).</s>

<s>Drugi faktor za koji se veruje da utiče na bromansu jeste taj da se muškarci venčavaju kasnije, ako se uopšte i venčaju.</s><s>Prema američkom popisu 2010. prosečno godište kada se muškarac prvi put venča je 28 godina, dok je 1960. bilo 23.</s><s>Takođe je otkriveno da obrazovaniji muškarci čekaju svoje tridesete da se venčaju.</s>

<s>Prijateljstva među muškarcima su često zasnovana na zajedničkim aktivnostima, npr. video-igre, sviranje muzičkih instrumenata, pušenje lule, logorovanje, gledanje filmova, pecanje, kampovanje i druge fizičke aktivnosti ili razgovor o osećanjima.</s>

<s>Gej-strejt bromanse 
Dok je izraz najčešće korišćen za heteroseksualne veze, takođe postoje i mešane, gej-strejt bromanse bez seksualne interakcije.</s><s>Primeri poznatih gej-strejt bromansi (homomanse ili hobromanse) između Ronija Kroela i Bena Dikjare iz serije Make Me a Supermodel u kojoj je par nazvan Broni, veza u Survajvoru između Čarlija Heršela i Markusa Lejmana ili između Adama Lamberta i Krisa Alena u Američkom idolu, nazvana Kradam.</s><s>U šouu Veliki brat 12 heteroseksualni i venčani Met Hofman i otvoreni homoseksualac Ragan Foks izjavili su da su u bromansi.</s><s>Džon Barouman, otvoreni gej i bivši glumac u seriji Doktor Hu, i Dejvid Tenant jesu još jedan primer gej-strejt bromanse.</s>

<s>Vidi još 
 300 — Bitka kod Termopila</s>

<s>LGBT</s>

